অথচ কিছুদিন আগেই ব্যাপক অভিযান চালিয়ে বিপুল সংখ্যক ব্যক্তিকে আটক করে নানা অভিযোগে তাদের নামে মামলাও দেয়া হয়েছিলো। তাহলে আবার হঠাৎ করেই তাদের প্রতি নমনীয়তা দেখানোর কারণ কি? আইনমন্ত্রী আনিসুল হক বিবিসিকে বলছেন কোন চাপ বা রাজনীতি নয় বরং মানবিক কারণেই আটককৃতদের জামিন আবেদনের বিরোধিতা করেনি সরকারি কৌসুলিরা। এর মধ্যে আর কোন রাজনীতি ছিলোনা বলেও মন্তব্য করেন তিনি।